

ที่ มท ๐๘16.๔/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 พฤศจิกายน ๒๕6๒

เรื่อง ซักซ้อมการกำหนดระยะเวลาการเปิดการเรียนการสอนในศูนย์พัฒนาเด็กเล็กขององค์กรปกครองส่วนท้องถิ่น

เรียน ผู้ว่าราชการจังหวัด ทุกจังหวัด

อ้างถึง ๑. หนังสือกรมส่งเสริมการปกครองท้องถิ่น ด่วนที่สุด ที่ มท ๐๘๑๖.๔/ว ๒๒๙๖ ลงวันที่ ๓๐ ตุลาคม ๒๕๖๐

 ๒. หนังสือกรมส่งเสริมการปกครองท้องถิ่น ด่วนที่สุด ที่ มท ๐๘๑๖.๔/ว ๑๘๐ ลงวันที่ ๑๘ มกราคม ๒๕๖๑

 ๓. หนังสือกรมส่งเสริมการปกครองท้องถิ่น ด่วนที่สุด ที่ มท ๐๘๑๖.๔/ว ๑๐๕๙ ลงวันที่ ๑๕ มีนาคม ๒๕๖๒

 ตามที่กรมส่งเสริมการปกครองท้องถิ่น ได้ซักซ้อมการกำหนดระยะเวลาการเปิดการเรียนการสอนในศูนย์พัฒนาเด็กเล็กขององค์กรปกครองท้องถิ่น โดยขอความร่วมมือให้องค์กรปกครองส่วนท้องถิ่นที่มี
ศูนย์พัฒนาเด็กเล็กในสังกัด พิจารณาให้ศูนย์พัฒนาเด็กเล็กเปิดการเรียนการสอนตลอดทั้งปีงบประมาณ (ยกเว้นวันหยุดเสาร์-อาทิตย์ และวันหยุดนักขัตฤกษ์) โดยไม่มีการปิดการเรียนการสอน และขอให้จังหวัดประสานและชี้แจงองค์กรปกครองส่วนท้องถิ่นที่มีศูนย์พัฒนาเด็กเล็กในสังกัด เพื่อทำความเข้าใจถึงวัตถุประสงค์ของแนวทางการกำหนดระยะเวลาการเปิดการเรียนการสอนของศูนย์พัฒนาเด็กเล็ก และพิจารณาดำเนินการตามแนวทางดังกล่าว ความละเอียดแจ้งแล้ว นั้น

 กรมส่งเสริมการปกครองท้องถิ่นขอเรียนว่า ปัจจุบันยังมีข้อร้องเรียนมายังศูนย์ดำรงธรรมท้องถิ่นเกี่ยวกับการกำหนดระยะเวลาการเปิดการเรียนการสอนของศูนย์พัฒนาเด็กเล็ก เพื่อให้ผู้ที่เกี่ยวข้องเกิดความเข้าใจและป้องกันมิให้เกิดการร้องเรียนกรณีดังกล่าวขึ้นอีก ขอความร่วมมือให้จังหวัดซักซ้อมทำความเข้าใจกับ
องค์กรปกครองส่วนท้องถิ่นเพื่อชี้แจงให้ครูผู้ดูแลเด็ก ผู้ดูแลเด็กและผู้ที่เกี่ยวข้องกับศูนย์พัฒนาเด็กเล็กในสังกัดทราบแนวทางการกำหนดระยะเวลาการเปิดการเรียนการสอนในศูนย์พัฒนาเด็กเล็กขององค์กรปกครองท้องถิ่น ตามที่ได้แจ้งรายละเอียดตามหนังสือที่อ้างถึง

จึงเรียนมาเพื่อโปรดพิจารณาดำเนินการ

ขอแสดงความนับถือ

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

ร.อสถ. ..............................................

ผอ.กศ. ..............................................

ผอ.กง.ปศ. .........................................

หน.ง. ................................................

จนท. .................................................

กลุ่มงานส่งเสริมการจัดการศึกษาปฐมวัยและศูนย์พัฒนาเด็กเล็ก

โทร. ๐ ๒๒๔๑ ๙๐21 - 3 ต่อ 41๖

โทรสาร ๐ ๒๒๔๑ ๙๐21 - 3 ต่อ 418

ผู้ประสานงาน : นายศุภชัย หมีนสัน โทร 08 6531 7791